To αρχικό **BMW i3** είναι ένα πολυτελές ηλεκτροκίνητο αυτοκίνητο πόλης, της supermini κατηγορίας B, με συνολικό μήκος αμαξώματος στα 4 μέτρα και αποκλειστικά 5-πορτο hatchback, που κατασκευάστηκε από τη γερμανική αυτοκινητοβιομηχανία BMW, από τον Σεπτέμβριο του 2013 έως τα τέλη Ιουλίου του 2022. Υπήρξε το πρώτο ηλεκτρικό μοντέλο μαζικής παραγωγής στην ιστορία της BMW, καθώς και το πρώτο, χρονολογικά, που εισήγαγε το παρακλάδι της εταιρείας που ονομάζεται BMW i και ασχολείται ειδικά με τη δημιουργία ηλεκτροκίνητων μοντέλων.

Επίσης, το i3 είναι από τα λίγα μοντέλα της σύγχρονης ιστορίας της αυτοκίνησης που έχει αμάξωμα «χτιστό» πάνω σε πλατφόρμα, αντί για αυτοφερόμενο, δηλαδή ενιαίο δομικό σύνολο (δείτε την παρακάτω φωτογραφία). Συνολικά παρήχθησαν 250.000 αντίτυπα σειράς i3 από τη γερμανική εταιρεία κατά τη διάρκεια ζωής του μοντέλου. Αν και δεν θα υπάρξει διάδοχος του μοντέλου, το όνομα i3 δεν θα διακοπεί, καθώς η BMW θα ονομάζει έτσι την ηλεκτρική έκδοση της Σειράς 3, η οποία θα προσφέρεται τόσο σε σεντάν, όσο και σε Touring (station wagon) έκδοση.

Μπαταρίες και άλλες βελτιώσεις
------------------------------

### Αρχικά

Το «χτιστό» πάνω σε πλατφόρμα αμάξωμα του BMW i3 σε φωτογραφία του 2013 στο Σαλόνι Αυτοκινήτου της Φρανκφούρτης.
Το μοντέλο κυκλοφόρησε αρχικά στη Γερμανία στις 16 Νοεμβρίου 2013, ενώ ειδικά στις ΗΠΑ στις 2 Μαΐου 2014 για τη σεζόν (model year) του 2015. Έως τον Σεπτέμβριο του 2019, η συνολική παραγωγή του BMW i3 είχε φτάσει τα 150.000 αντίτυπα. Κατά την εισαγωγή του και τα πρώτα χρόνια παραγωγής του, το i3 έφερε μια μπαταρία χωρητικότητας 22,6 kWh και 60 Ah, που του προσέφερε αυτονομία γύρω στα 150 με 160 χιλιόμετρα, αναλόγως με τις συνθήκες οδήγησης και την εξωτερική θερμοκρασία.

### Σεζόν του 2017

Τον Μάιο του 2016, η BMW ανακοίνωσε ότι από τη σεζόν του 2017 θα τοποθετούσε μια μπαταρία 33 kWh και 94 Ah, με την αυτονομία να αυξάνεται στα 210 με 220 χιλιόμετρα. Η έναρξη της σεζόν του 2017 για το i3 ξεκίνησε εμπορικά με την εισαγωγή τον Ιούλιο του 2016 στις ΗΠΑ και στην Ευρώπη ταυτόχρονα. Το μοντέλο έφερε πλέον την νέα μπαταρία, μαζί και με μια ελαφρά ανανέωση. Ταυτόχρονα, η BMW ανακοίνωσε ότι σε κάποιες επιλεγμένες αγορές οι ιδιοκτήτες των i3 με την παλαιότερη μπαταρία θα είχαν την επιλογή της εκ των υστέρων αλλαγής μπαταρίας και τοποθέτησης της καινούριας. Όσες παλαιότερες μπαταρίες των 22 kWh αφαιρεθούν από τα παλαιότερα i3 θα χρησιμοποιηθούν από τη BMW για την κατασκευή σταθερών (ακίνητων) μονάδων αποθήκευσης ηλεκτρικής ενέργειας. Ωστόσο, ειδικότερα στις Ηνωμένες Πολιτείες η δυνατότητα της εκ των υστέρων αλλαγής μπαταρίας και τοποθέτησης της καινούριας στα παλαιότερα i3 παραδόξως δεν προσφέρθηκε.

### Σεζόν του 2018

Μέσα στο 2017, η BMW ανακοίνωσε την προσθήκη της σπορ έκδοσης i3s (όπου το τελικό s σημαίνει sport) στην παλέτα του μοντέλου, ξεκινώντας από τη σεζόν (model year) του 2018, όπως και έγινε. Η έκδοση i3s περιλαμβάνει χαμηλότερη και πιο σπορ ανάρτηση, φαρδύτερους τροχούς και ελαστικά, καλύτερη επιτάχυνση και μια επιλογή σπορ τρόπου οδήγησης (SPORT drive mode).

### Σεζόν του 2019

Τον Σεπτέμβριο του 2018, με την έναρξη της σεζόν του 2019 και ταυτόχρονα με μια ακόμα ελαφρά ανανέωση και προσθήκη νέων επιπέδων εξοπλισμού, η BMW τοποθέτησε στο i3 μια νέα και ακόμα μεγαλύτερη μπαταρία, χωρητικότητας 42,2 kW και 120 Ah, προσφέροντας στο μοντέλο ηλεκτρική αυτονομία που κυμαινόταν στα 280 με 310 χιλιόμετρα. Μάλιστα η BMW ανακοίνωσε τότε ότι η αυτονομία αυτή ήταν αρκετά καλή για αυτοκίνητο πόλης και δεν χρειαζόταν πλέον μεγαλύτερη μπαταρία.

### Σεζόν του 2021

Ο πίνακας οργάνων του BMW i3.
Ωστόσο, στις 14 Δεκεμβρίου 2019, εκπρόσωπος της BMW ανακοίνωσε επίσημα ότι το i3 θα παραμείνει στην παραγωγή έως το 2024 και ότι, προκειμένου να μπορέσει έως τότε να σταθεί επάξια απέναντι στον ανταγωνισμό και ιδίως ενάντια στο μικρομεσαίο της κατηγορίας C πλήρως ηλεκτροκίνητο 5-πορτο hatchback Volkswagen ID.3 (που μπήκε στην παραγωγή τον Νοέμβριο του 2019 και προσφέρει 3 επιλογές μπαταρίας: 45 kWh με μέγιστη αυτονομία 330 km, 58 kWh με μέγιστη αυτονομία 420 km και 77 kWh με μέγιστη αυτονομία 550 km), η BMW θα τοποθετήσει για ακόμα 1 φορά μια ακόμα μεγαλύτερη μπαταρία, που θα προσφέρει στο i3 ακόμα μεγαλύτερη αυτονομία. Η τοποθέτηση αυτή, έλαβε χώρα στα τέλη του έτους 2020 προς τις αρχές του 2021, και αυτή παρέμεινε έως την οριστική λήξη της παραγωγής του BMW i3 το 2022.

Αξιοσημείωτο ιστορικά, είναι ότι η ανακοίνωση αυτή έγινε μόλις 1 μέρα μετά την παραγωγή του 20.000-στού αντιτύπου της BMW i8, του γνωστού plug-in υβριδικού σπορ αυτοκινήτου της, που είχε μπει στην παραγωγή τον Απρίλιο του 2014 ως το δεύτερο, χρονολογικά, μοντέλο μαζικής παραγωγής που εισήγαγε το παρακλάδι της εταιρείας που ονομάζεται BMW i μετά την έναρξη της παραγωγής του BMW i3 τον Σεπτέμβριο του 2013. Μάλιστα την ίδια ημέρα, στις 13 Δεκεμβρίου 2019, η BMW δήλωσε ότι η παραγωγή του i8 θα λήξει οριστικά τον Απρίλιο του 2020 (αν και τελικώς η λήξη αυτή έλαβε χώρα στις 11 Ιουνίου 2020), μετά από 6 ακριβώς χρόνια, επίσης χωρίς διάδοχο, καθώς η BMW i θα στραφεί προς άλλες κατηγορίες αυτοκινήτων. Για την ιστορία, και τα δύο αυτά μοντέλα έχουν παραχθεί στο εργοστάσιο της εταιρείας στη Λειψία, Γερμανία.

### Σεζόν του 2022 και τελική διακοπή

Τελικώς όμως, στις 28 Ιανουαρίου 2022 η BMW ανακοίνωσε επίσημα ότι η παραγωγή του i3 θα σταματήσει τον Ιούλιο του 2022, μετά από 9 χρόνια εμπορικής πορείας. Τα τελευταία αυτοκίνητα ήταν όλα στην έκδοση HomeRun Edition, τα αντίτυπα της οποίας είναι βαμμένα στα χρώματα Frozen Dark Grey και Frozen Red II, έχουν νέες ζάντες 20 ιντσών, ενεργά φωτιστικά σώματα, γυάλινη ηλιοροφή, δερμάτινες επενδύσεις στο σαλόνι, σύστημα δορυφορικής πλοήγησης και ηχοσύστημα Harman Kardon. Η παραγωγή έληξε οριστικά στα τέλη Ιουλίου του 2022.

Δείτε επίσης
------------

* BMW i
* BMW i8

Αναφορές
--------

1. ↑  *Richard Kim – Exterior Designer BMW i3 i8*. YouTube. Ανακτήθηκε στις 10 Μαρτίου 2013.
2. ↑  Phil Patton (10 November 2011). «At BMW's New Electric Subbrand, a Young Designer Makes His Mark». *The New York Times*.. Ανακτήθηκε στις 9 February 2014.
3. ↑  Schwoerer, Philippe (3 Μαΐου 2016). «De 300 à 400 km avec la nouvelle BMW i3» [From 300 to 400 km with the new BMW i3]. *Association pour l'Avenir du Véhicule Electrique Méditerranéen (AVEM)* (στα French). Ανακτήθηκε στις 5 Μαΐου 2016. CS1 maint: Μη αναγνωρίσιμη γλώσσα (link)
4. ↑  Loveday, Eric (5 Μαΐου 2016). «BMW 33 kWh Battery Retrofit For Older i3s Won't Be Offered in U.S.». InsideEVs.com. Ανακτήθηκε στις 5 Μαΐου 2016.
5. ↑  «BMW i3 updated with more range and new trim options». *Auto Express*. 28 Σεπτεμβρίου 2018. Ανακτήθηκε στις 28 Σεπτεμβρίου 2018.
6. ↑  www.autoblog.gr/ Τον Ιούλιο ολοκληρώνεται η παραγωγή του BMW i3 - 28 Ιανουαρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **BMW i3** |

* Η επίσημη Ελληνική ιστοσελίδα του BMW i3
* BMW i3 specs

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μοντέλα αυτοκινήτων της BMW |
| --- |
|  |
| Σειρά 1: | 
* E81 / E82 / E87 / E88
* F20
 |
|  |
| Σειρά 2: | 
F22 / F45 |
|  |
| Σειρά 3: | 
* E21
* E30
* E36
* E46
* E90
* F30
* G20
 |
|  |
| Σειρά 4: | 
F32 / F33 / F36 |
|  |
| Σειρά 5: | 
* E12
* E28
* E34
* E39
* E60 / E61
* F07 / F10
* G30
 |
|  |
| Σειρά 6: | 
* E24
* E63 / E64
* F06 / F12 / F13
 |
|  |
| Σειρά 7: | 
* E23
* E32
* E38
* E65 / E66 / E67 / E68
* F01 / F02 / F03 / F04
* G11 / G12
 |
|  |
| Σειρά 8: | 
* E31
* G15
 |
|  |
| Μοντέλα Μ: | 
* Μ1
* Μ3
* Μ4
* Μ5
* Μ6
* Μ Roadster / M Coupe
* Z4 Μ Roadster / Coupe
* X5 M
* X6 M
 |
|  |
| Μοντέλα Z: | 
* Z1
* Z3
* Z4 (E85)
* Z4 (E89)
* Z4 (G29)
* Z8
 |
|  |
| Μοντέλα X: | 
* X1 (E84)
* X1 (F48)
* X2 (F39)
* X3 (E83)
* X3 (F25)
* X3 (G01)
* X4 (F26)
* X4 (G02)
* X5 (E53)
* X5 (E70)
* X5 (F15)
* X5 (G05)
* X6 (E71 / E72)
* X6 (F16)
* X6 (G06)
* X7 (G07)
 |
|  |
| Μοντέλα i: | 
* i3
* i8
 |
|  |
| Ιστορικά μοντέλα: | 
* Isetta
* 115
* Σειρά 02
* 3/15
* 3/20
* 303
* 309
* 315
* 319
* 320
* 321
* 325
* 326
* 327
* 328
* 329
* 331
* 332
* 335
* 337
* 3200 CS
* 501/502
* 503
* 505
* 507
* 528
* 528
* 531
* 541
* 570
* 600
* 700
* E3
* E9
* F76
* K1
 |
|  |
| Πρωτότυπα: | 
BMW Nazca C2 |

 |